Четете в "Марица": Трябва ли общините "Родопи" и "Марица" да...
Четете в "Марица": Трябва ли общините "Родопи" и "Марица" да преминат към Пловдив?
В утрешния брой на „Марица“ четете:
Задържаха в Пловдив агент на ДАНС, съдействал на бандити
Мащабна схема за пране на пари и рекет разкриха пловдивските органи на реда. Основен двигател на измамата била софийска кантора на ул. "Шипченски проход", набираща неграмотни роми за регистриране на фирми-бушони, към които били превеждани средства за опериране в офшорни зони в Панама и Мавриций. Фирмата, която оперирала в България, е “Кепитъл консултинг". В престъпната група участвал и служител от ДАНС. Той е бил арестуван при акция под тепетата.
Трябва ли общините "Родопи" и "Марица" да преминат към Пловдив?
Задържаха убиеца на пенсионерка от Кючука
Жестоко убийство на пенсионерка от "Кючук Париж" от преди 5 години бе разкрито от пловдивската полиция. 84-годишната Виолета Георгиева бе намерена удушена в дома си на ул. "Трети март" през 2014 г. Причината за смъртта й била домова кражба, разкри шефът на ОДМВР ст. комисар Йордан Рогачев. Извършителят на убийството е 36-годишният Михаил Чинов, който преди е бил задържан за кражби и употреба на наркотични вещества.
Млад мъж опита да се самоубие със стъкло
28-годишен смолянчанин опита да се самоубие, като се нарязал със стъкло по тялото. Драмата се разигра в събота в местността Кръста над смолянския квартал Устово. След като се нарязал, той се обадил на тел. 112 и подал сигнал, че е наръган с нож. Полицаите го открили видимо пиян. Усъмнили се, че мъжът може да е употребил наркотици.
От 7 до 18 октомври 2019 г. пчеларите могат да кандидатстват за държавна помощ de minimis в областните дирекции на ДФ „Земеделие“. За обезпечаване на финансирането е разпределен бюджет в размер на 4,5 млн. лв.
Финансова подкрепа имат право да получат стопани, които притежават най-малко 20 пчелни семейства. Те трябва да са реализирали качествен пчелен мед през 2018 и/или през 2019 г.
Златно монетно съкровище откриха археолози при проучването на древния град Марцианополис в землището на девненския квартал "Река Девня“. Засега от земните пластове са извадени 12 златни монети на император Теодосий II (408-450 г.) и една на съпругата му Елия Евдокия.
Хазарта на колене пред пловдивска банда
19-годишни рокаджии от Пловдив поставиха на колене легендата на българския рап Ицо Хазарта в последното издание на „България търси талант“. Red Trigger забиха мощно парчето си „Electrified“ пред изумените погледи на журито.
“Момчета, направо не се чувствам достоен да ви оценявам!”, възкликна Хазарта, който иначе е доста пестелив на похвали към участниците. Музикантът възторжено коментира, че групарите носят страхотен заряд. „Метъли, родени в 21. век!“, възхити се рапърът.
марица вестник любопитно